
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A  NR. 66

        din 25 aprilie 2013

privind cuprinderea unor bunuri imobile şi mijloace fixe în domeniul public al municipiului
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 8639/12.04.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Nota de serviciu nr. 3145/2013, prin care Direcţia Economică din cadrul Municipiului Sighişoara informează că, în anul 2012 prin finalizarea lucrărilor la unele investiţii au rezultat bunuri imobile şi mijloace fixe, care trebuie cuprinse în domeniul public al municipiului, cu excepţia bunurilor imobile şi mijloacelor fixe de la nr. 7-13 din nota de serviciu amintită, care au fost cuprinse în domeniul public al municipiului prin Hotărârea Consiliului Local Sighişoara nr. 20/28.02.2013;  

Având în vedere prevederile Legii nr. 213/1998 privind proprietatea publică şi regimul juridic al acesteia, cu modificările şi completările ulterioare;

Având în vedere prevederile art. 858 - 865 din Legea nr. 287/2009 privind Codul civil, republicat, cu referire la proprietatea publică;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 8638/12.04.2013, prin care, se propune cuprinderea unor bunuri imobile si mijloace fixe în domeniul public al municipiului, care au rezultat în anul 2012 prin finalizarea lucrărilor la unele investiţii, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c” şi (9), art . 45 (3) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă cuprinderea în domeniul public al Municipiului Sighişoara a bunurilor imobile şi mijloacelor fixe, care au rezultat în anul 2012 prin finalizarea lucrărilor la unele investiţii, identificate şi evidenţiate conform anexei nr. 1, care face parte integrantă din prezenta hotărâre.

Art.2. Cu ducerea la îndeplinire a prevederilor prezentei hotărâri se încredinţează Primarul municipiului şi aparatul de specialitate al acestuia.
Art.3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

              








PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia ad-rea patrimoniului ;

1 ex. Arhitectul şef ;

1 ex. Direcţia economică

9 ex. AF/FM

